iraklixyz/georgian-wikipedia-cleaned huggingface dataset:
კეისრის პაპირუსი

„კეისრის პაპირუსი“ — რიგით 36-ე წიგნი ასტერიქსის შესახებ კომიქსების სერიაში. მასში მოთხრობილი ისტორიების ავტორი ჟან-ივ ფერია, ხოლო მხატვარი - დიდიე კონრადი. კომიქსი გამოიცა 2015 წელს.

კომიქსის სახელწოდება მომდინარეობს იულიუს კეისრის კლასიკური წიგნიდან „ “ (კომენტარები გალური ომის შესახებ). კომიქსში მოთხრობილია განსხვავებული ამბავი, 24-ე თავის შესახებ - "დამარცხება არმორიკას დაუმარცხებელ გალებთან" (არმორიკა გალების ერთ-ერთი სოფელია, ასტერიქსის სერიის კომიქსებიდან). რომაული ცენზურა ანადგურებს ამ თავს, ვინაიდან იგი საშიშია კეისრის იმიჯისთვის და დიდებისთვის. მოპარული ხელნაწერი სხვადასხვა პიროვნების მეშვეობით აღმოჩნდება გალების ხელთ. მათი ბელადი ფიქრობს, რომ ხელნაწერში მოთხრობილი სიცრუე არ არის მნიშვნელოვანი გალებისთვის, თუმცა მისი ცოლი აიძულებს, იბრძოლოს სიმართლისთვის და სამართლიანობის აღსადგენად. ვინაიდან გალების დიდმა ნაწილმა არ იცის წერა თუ კითხვა, დრუიდი პანორამიქსი, ასტერიქსი და იდეფიქსი მიემგზავრებიან დრუიდის ყოფილ მასწავლებელთან, რომელმაც უნდა ჩაიწეროს ეს ამბავი და სიმართლე გადასცეს შემდეგ თაობებს. საუკუნეების შემდეგ ორიგინალური ასტერიქსის ავტორები, რენე გოსინი და ალბერ უდერზო საფრანგეთის ერთ-ერთ კაფეში ესაუბრებიან მოხუცს, რომელიც მათ უამბობს ამ და სხვა ნამდვილ ამბებს.
ტენტენი კონგოში

„ტენტენი კონგოში“ — „ტენტენის თავგადასავლების“ სერიის მეორე ტომი. ამ ნაწილში ტენტენი და მისი ძაღლი მილუ მოხვდებიან ბელგიის კონგოში. გარდა ადგილობრივ მოსახლეობასთან და ცხოველებთან შეხვედრისა, ტენტენი აღმოაჩენს ალ კაპონეს მზაკვრულ, ალმასების კონტრაბანდის გეგმას.

ეს გამოცემა კომერციულად წარმატებული იყო და შემდგომში ავტორმა, ერჟემ განაგრძო სერიაზე მუშაობა. წლების შემდეგ გამოცემა გააკრიტიკეს, ვინაიდან კონგოელების ცხოვრება აღწერილი იყო, როგორც კოლონიალური. ბელგიაში, აშშ-ში, გაერთიანებულ სამეფოსა და შვედეთში სცადეს კომიქსის საბავშვო აუდიტორიისთვის შეზღუდვაც.
Blender

— პროფესიონალური თავისუფალი და ღია კოდის 3 კომპიუტერული გრაფიკის პროდუქტი, რომელიც გამოიყენება ანიმაციური ფილმების, ვიზუალური ეფექტების, 3 დაბეჭდილი მოდელების, ინტერაქტიული 3 აპლიკაციების და ვიდეო თამაშების შესაქმნელად. მასში შეთავსებულია 3 მოდელირება, ტექსტურირება, რასტრული გრაფიკის რედაქტორი, ჩონჩხის ანიმაცია, სითხეების სიმულირება და სხვა ფუნქციები.

მსოფლიოში გამოსული ანიმაციური ფილმების ზოგიერთი სცენა დამზადებულია -ით. ერთ-ერთი მაგალითია ტომ მურის „კელსის საიდუმლო“.
მუიზა

მუიზა — ისლამის წინასწარმეტყველი მაჰმადის საყვარელი შინაური კატა. გადმოცემის თანახმად ერთხელაც როდესაც მაჰმადმა გაიღვიძა და სალოცავად წასვლა დააპირა შეამჩნია რომ მის კატა მუიზას მისი ტანისამოსის სახელოზე ეძინა. მაჰმადს რომ არ გაეღვიძებინა და შეეწუხებინა მისი საყვარელი კატა ამისათვის მან ტანსაცმლის სახელო მაკრატლით მოჭრა და ისე წავიდა სალოცავად. როდესაც მაჰმადი მეჩეთიდან დაბრუნდა მუიზამ მას პატივისცემის და მადლობის ნიშნად თავი დაუხარა, მაჰმადმა კი მას სამჯერ თავზე ხელი გადაუსვა და მოეფერა.
პიგმენტები (ქიმია)

პიგმენტები ქიმიაში (ლათ. — საღებავი) — სხვადასხვა ფერის მაღალი დისპერსიულობის ფხვნილები, რომლებსაც იყენებენ პლასტმასების, რეზინის, ქაღალდისა და სხვების შესაღებად, პოლიგრაფიული, სამღებრო და სხცა საღებავების დასამზადებლად. პიგმენტები განსხვავდება ხსნადი საღებრებისაგან წყალში უხსნარობით. ორგანული პინგმენტები სხვადასხვა აგებულების სინთეზური მღებავი ნივთიერებებია. დიდი მნიშვნელობა აქვს მონო- და დიაზოპიგმენტებს. მათი ფერი იცვლება მომწვანო-მოყვითალოდან ბორდო ფერამდე. ფთალოციანინური პიგმენტები (სპილენძის კომპლექსები ფთალოციანინთან) ღია ცისფერია. სპილენძის ფთალოციანინი ქლორირებისას იძლევა კაშკაშა მომწვანო პიგმენტებს. ფთალოციანინური პიგმენტები გამოირჩევა მაღალი მედეგობით. არაორგანული პიგმენტებს მიეკუთვნება ბუნებრივი მინერალები ან სინთეზური პროდუქტები (ზოგიერთი სულფიდი, სელენიდი, ჟანგი, ქრომატები). პიგმენტებს იყენებენ ლაქ-საღებავების წარმოებაში, ბოჭკოების შესაღებად და სხვა.
ფლავინები

ფლავინები ( —ყვითელი) — ბუნებრივი ორგანული შენაერთები, რომლებიც ყველა ცოცხალ უჯრედში გვხვდება. მრავალი ფლავინები ბიოლოგიურად აქტიური ნივთიერებაა. მაგ., რიბოფლავინი და მისი წარმოებული — ფლავინმონონუკლეოტიდი — ფართოდ გავრცელებული კოფერმენტებია, რომლებიც მონაწილეობენ ორგანიზმში მიმდინარე ჟანგვა-აღდგენით რეაქციებში.
ულფ კირსტენი

ულფ კირსტენი (; დ. 4 დეკემბერი, 1965) — გერმანელი ფეხბურთელი და ფეხბურთის მწვრთნელი. თამაშობდა თავდამსხმელის პოზიციაზე. 1993, 1997 და 1998 წლებში გახდა ბუნდესლიგის ბომბარდირი, 1994 წელს თასების თასის, ხოლო 1995 წელს — უეფას თასის ბომბარდირი.

სანაკრებო სტატისტიკა
მიღწევები
საკლუბო
დინამო დრეზდენი
გდრ-ს ობერლიგა: 1988–89, 1989–90
გდრ-ს საფეხბურთო თასი: 1984–85, 1989–90

ბაიერ 04 ლევერკუზენი
გერმანიის ვიცე-ჩემპიონი: 1997, 1999, 2000, 2002
გერმანიის თასი: 1992–93
გერმანიის თასის ფინალისტი: 2002
უეფა-ს ჩემპიონთა ლიგის ფინალისტი: 2001–02

ინდივიდუალური
აღმოსავლეთ გერმანიის წლის საუკეთესო ფეხბურთელი: 1989–90
ბუნდესლიგის საუკეთესო ბომბარდირი: 1992–93, 1996–97, 1997–98
-ის ბუნდესლიგის სეზონის გუნდის წევრი: 1996–97, 1998–99
უეფა-ს თასების მფლობელთა თასის საუკეთესო ბომბარდირი: 1993–94
უეფა-ს თასის საუკეთესო ბომბარდირი: 1994–95
დიეგო ნობოა

დიეგო მარია დე ნობოა ი არტეტა (; დ. 15 აპრილი, 1789, გუაიაკილი — გ. 3 ნოემბერი, 1870) — სამხრეთ ამერიკელი პოლიტიკოსი და ეკვადორის პრეზიდენტი 1850 წლის 8 დეკემბრიდან 1851 წლის 26 თებერვლამდე (შუალედი) და 1851 წლის 26 თებერვლიდან 17 ივლისამდე.

ბიოგრაფია
დიეგო ნობოა დაიბადა 1789 წლის 15 აპრილს გუაიაკილში, ეკვადორი. კოლუმბიის რესპუბლიკის დაარსების შემდეგ, 1824 წელს, იგი სამხედრო და საზღვაო საქმეთა კომისარი გახდა. მან მონაწილეობა მიიღო სამხედრო კონტინგენტის პერუში გაგზავნაში, რისთვისაც კონგრესი მიენიჭა. 1839 წელს, ნობოა სენატის თავმჯდომარე გახდა. 1845 წელ, მარტის რევოლუციის წინააღმდეგ გამოვიდა პრეზიდენტი ფლორესი, ვინც დროებითი რევოლუციური მთავრობის წევრი გახდა. 1849 წელს, მან მონაწილეობა მიიღო საპრეზიდენტო არჩევნებში, მაგრამ უშედეგოდ. 1850 წელს, იგი გუაიასის პროვინციის გუბერნატორი გახდა და დაიწყო ოპოზიციური პარტიის ჩამოყალიბება. 1850 წლის 8 დეკემბერს, დიეგო ნობოა ეკვადორის პრეზიდენტად აირჩიეს. ეს დაიწერა ახალი კონსტიტუციით, რომელიც ძალაში შევიდა 1851 წლის თებერვალში.

1851 წელს, ნობოა ამერიკული გემით გააძევეს ეკვადორიდან. 4 წლის შემდეგ, იგი ბრუნდება ეკვადორში, მაგრამ აღარ ერთვება პოლიტიკაში.
ფილიპინების ეკონომიკა

საერთაშორისო სავალუტო ფონდის 2014 წლის მონაცემებით, ფილიპინების ეკონომიკა სიდიდით 39-ეა მსოფლიოში. ფილიპინები ახლად ინდუსტრირებულ ქვეყნად ითვლება, რომლის ეკონომიკა ერთი ბაზისური, აგროკულტურული პოლიტიკიდან მეორე, სერვისსა და წარმოებაზე დაფუძნებულ პოლიტიკაზე გადადის. 2014 წელს, ქვეყნის მთლიანი მშპ $692.223 მილიარდ დოლარს შეადგენდა.

ძირითადი საექსპორტო პროდუქტებია: ნახევარგამტარები და ელექტრონული პროდუქტები, სატრანსპორტო აღჭურვილობა, ტანსაცმელი, სპილენძისგან დამზადებული პროდუქტი, ნავთობპროდუქტები, ქოქოსის ზეთი და ხილი. მთავარი სავაჭრო პარტნიორები: აშშ, იაპონია, ჩინეთი, სინგაპური, სამხრეთი კორეა, ნიდერლანდები, ჰონგ-კონგი, გერმანია, ტაივანი და ტაილანდი. ქვეყანა აზიის ერთ-ერთი ყველაზე სწრაფად მზარდი ეკონომიკის მქონეა. მიუხედავად ამისა, მთავარ პრობლემებად რჩება ქვეყნის სხვადასხვა რეგიონებსა და სოციალურ ფენებს შორის მკვეთრად განსხვავებული ზრდის ტემპი, მცირე კორუფცია, ინფრასტრუქტურულ სექტორში ინვესტიციების ნაკლებობა.

მთავრობის ბიუჯეტი
ფილიპინების 2016 წლის ეროვნული სამთავრობო ბიუჯეტი.
უკრაინის ეროვნული კავშირი

უკრაინის ეროვნული კავშირი (უნკ) — უკრაინული ეროვნულ-პოლიტიკური სამხედრო ორგანიზაცია, რომელიც 2009 წელს ოლეგ გოლტვიანსკიმ დააფუძნა. ორგანიზაცია 1000 წევრისგან შედგება.

ისტორია
პოლიტიკური გაერთიანება უკრაინის ეროვნული კავშირი 2009 წელს დაარსდა. პირველი დამფუძნებელი კონფერენცია ორგანიზაციამ 2009 წლის 19 დეკემბერს გამართა ხარკოვში. პირველი ორგანიზაციები და ტერიტორიული ჯგუფები შეიქმნა პოლტავისა და ხარკოვის ოლქებში. 2013 წლის 27 აპრილს უკრაინის ეროვნულმა კავშირმა პარტიის შესაქმნელად დაიწყო მუშაობა. 2013-2014 წლებში ორგანიზაცია ევრომაიდანის საპროტესტო აქციების ერთ-ერთი ორგანიზატორი იყო.
2014 წელს უკრაინის ეროვნულმა კავშირმა მონაწილეობა მიიღო აღმოსავლეთ უკრაინაში მიმდინარე საბრძოლო მოქმედებებში. პოლიტიკურმა გაერთიანებამ 2015 წლის ადგილობრივ არჩევნებში წარმატებას მიაღწია, მიიღო რა ხმების 5.88%.
ამ ეტაპზე უკრაინის ეროვნული კავშირის ორგანიზაციები მოქმედებს დედაქალაქსა და 10 სხვა ადმინისტრაციულ ერთეულში.

პოლიტიკური პლატფორმა
უკრაინის ეროვნული კავშირი კონსერვატიული ნაციონალიზმის მიმდევარია. ის მიზნად ისახავს ტრადიციების, ისტორიული მოვლენების საფუძველზე ჩამოყალიბებული სოციალური კავშირებისა და საზოგადოებრივი წესრიგის შენარჩუნებას. ერთიანი და დემოკრატიული უკრაინული სახელმწიფოს ჩამოყალიბებას, სახელმწიფოებრივი პატრიოტიზმის, ეროვნული მსოფლმხედველობისა და იდეალების დამკვიდრებას, ეთნიკური, კონფესიური, კულტურული და ტრადიციული თვითმყოფადობის შენარჩუნებას.
უპატრონო

უპატრონო — მიხეილ ჯავახიშვილის წლის მოთხრობა. მეორე სახელწოდება – "ნუცა". პირველად გამოქვეყნდა 1904 წელს გაზეთ ცნობის ფურცელში.

შინაარსი
ბატონიანთ სახლში სამადლოდ გაზრდილ უენო, უპატრონო და მიუსაფარ გოგონას — მექათმე ნუცას, ახალგაზრდა ბატონი ჯერ გააუპატიურებს, შემდეგ კი — ხასად გაიხდის. ორიოდე თვეში ბატონი ქალაქში გადასახლებას გადაწყვეტს და, ამიტომ, ნუცას გაამზითვებს და გაათხოვებს მჭედელ პავლეზე. ახალგაზრდები ერთად დასახლდებიან, მაგრამ, ერთმანეთთან საერთოს ვერაფერს პოულობენ. ნუცას მალევე შეემჩნევა ორსულობა. ქმარი მიხვდება, რომ ბავშვი მისი არაა და ხშირად უმიზეზოდ სცემს. ქალი შიშისაგან იტანჯება, მაგრამ, ქმარს წინააღმდეგობას ვერ უწევს. როცა მშობიარობა უწევს, ნუცა ახალშობილს საბანქვეშ მალავს, მაგრამ, სამჭედლოდან შინდაბრუნებული პავლე მაინც ხედავს მას და ნუცას ბავშვის ჩვენებას სთხოვს. ქალი ინსტინქტურად ხვდება, რომ პავლე მას და მის შვილს კარგს არაფერს უქადის და ცდილობს, ბავშვთან ერთად გაიქცეს, მაგრამ, ქმარი დაედევნება და შვილს მოუკლავს, დასისხლიანებული ნუცა კი ძლივს შეასწრებს მამამთილის სახლში. გამთენიისას სოფელი ყველაფერს შეიტყობს. მამასახლისი და გზირიც მოდიან. პავლეს აპატიმრებენ და მიჰყავთ, აქვითინებულ ნუცას კი მამამთილის სახლში კეტავენ, მაგრამ, ღამით, როცა ყველა დაიძინებს, იგი იპარება, თავის სახლში მიდის და იქ თავს იკლავს.

ვარიანტები
1904 წლის შემდეგ, მოთხრობა ხელმეორედ დაიბეჭდა 1924 და 1933 წლებში. რეპრესირებული ავტორის რეაბილიტაციის შემდეგ ისევ გამოიცა: შევიდა 1958 წელს გამოცემულ ექვსტომეულსა და 1969 წელს გამოცემულ რვატომეულში. ერთ-ერთ ვარიანტში ნუცას თვითმკვლელობის ეპიზოდი ამოღებულია.

კრიტიკა
"უპატრონომ" თავიდანვე მიიპყრო კრიტიკოსთა ყურადღება: 1904 წელს გრიგოლ რცხილაძემ (ზანგის ფსევდონიმით) "ცნობის ფურცელში" საგანგებოდ აღნიშნა მიხეილ ჯავახიშვილის მოთხრობების, მათ შორის — "უპატრონოს" მაღალმხატვრული დონე. იგივე აზრისა იყო ივანე გომართელი, რომელმაც წინასიტყვაობა წარუმძღვარა1924 წელს გამოცემულ მ. ჯავახიშვილის მოთხრობათა პირველ კრებულს.
ფლექსატონი

ფლექსატონი ( — მოღუნვა; ხმის შეცვლა და ბერძნ. — ხმის ამაღლება, ტონი) — ენაკანიანი დასარტყმელი საკრავი. გამოიგონეს 1920-იან წლებში. შედგება ე. წ. დრეკადი ენაკისაგან (მავთულის ჩარჩოზე დამაგრებული, წაგრძელებული სამკუთხედის ფორმის ფოლადის თხელი ფირფიტა) და ამ ენაკზე დამაგრებული ორი პატარა ბურთულისაგან. ფლექსატონი მოღუნულია, მუჭში სახელურით იჭერენ. მისი გაშლა-მოღუნვით, აგრეთვე ჰაერში შერხევით ბურთულები ამოძრავდება და საკრავი ხმოვანებს. ფლექსატონისთვის ნოტები იწერება ვიოლინოს გასაღებში. დიაპაზონი ოქტავის დო-დიეზი — ოქტავის რე. ფლექსატონს აქვს მსტვინავი, გამაყრუებელი ხმა.
კოტუ-დი-მაგალიაინს-დი-მინასი

კოტუ-დი-მაგალიაინს-დი-მინასი — მუნიციპალიტეტი ბრაზილიაში, მინას-ჟერაისის შტატში; მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ დიამანტინის შემადგენლობაში.

2010 წლის მონაცემებით, მოსახლეობა 4 204 ადამიანს შეადგენდა, მოსახლეობის სიმჭიდროვე 8,66 კმ²-ზე. ფართობი 485 654 კმ²-ია.
ფელისიუ-დუს-სანტუსი

ფელისიუ-დუს-სანტუსი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 740 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ დიამანტინის შემადგენლობაში.

2010 წლის მონაცემებით, მოსახლეობა 5 142 ადამიანს შეადგენდა, მოსახლეობის სიმჭიდროვე 14,38 კმ²-ზე. ფართობი 357 622 კმ²-ია.
გოვეია (მინას-ჟერაისი)

გოვეია — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1 113 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ დიამანტინის შემადგენლობაში.

2010 წლის მონაცემებით, მოსახლეობა 11 681 ადამიანს შეადგენდა, მოსახლეობის სიმჭიდროვე 13,48 კმ²-ზე. ფართობი 866 601 კმ²-ია.
პრეზიდენტი-კუბიჩეკი

პრეზიდენტი-კუბიჩეკი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1 150 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ დიამანტინის შემადგენლობაში.

2010 წლის მონაცემებით, მოსახლეობა 2 959 ადამიანს შეადგენდა, მოსახლეობის სიმჭიდროვე 15,64 კმ²-ზე. ფართობი 189 235 კმ²-ია.
სან-გონსალუ-დუ-რიუ-პრეტუ

სან-გონსალუ-დუ-რიუ-პრეტუ — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 750 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ დიამანტინის შემადგენლობაში.

2010 წლის მონაცემებით, მოსახლეობა 3 056 ადამიანს შეადგენდა, მოსახლეობის სიმჭიდროვე 9,72 კმ²-ზე. ფართობი 314 458 კმ²-ია.
სენადორ-მოდესტინუ-გონსალვისი

სენადორ-მოდესტინუ-გონსალვისი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 750 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ დიამანტინის შემადგენლობაში.

2010 წლის მონაცემებით, მოსახლეობა 4 574 ადამიანს შეადგენდა, მოსახლეობის სიმჭიდროვე 4,8 კმ²-ზე. ფართობი 952 055 კმ²-ია.
დატასი

დატასი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1240 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ დიამანტინის შემადგენლობაში.

2010 წლის მონაცემებით, მოსახლეობა 5 211 ადამიანს შეადგენდა, მოსახლეობის სიმჭიდროვე 16,8 კმ²-ზე. ფართობი 310 099 კმ²-ია.
საიდუმლო მასალები (სეზონი 10)

სამეცნიერო ფანტასტიკური ტელესერიალ „საიდუმლო მასალების“ მეათე სეზონი 2016 წლის 24 იანვარს -ის ეთერში გავიდა, ხოლო ჩვენება დასრულდა 22 თებერვალს.

2015 წლის 24 მარტს -მა გამოაცხადა, რომ სერიალი ექვსი ეპიზოდით დაბრუნდებოდა. მისი პრემიერა გაიმართა ზედიზედ ორ საღამოს, თითო საღამოს თითო ეპიზოდის ეთერში გასვლით. საპრემიერო ეპიზოდი პირველად ნაჩვენები იქნა -ზე, 2015 წლის 10 ოქტომბერს.

როლებში
მთავარი როლები
დევიდ დუხოვნი — ფოქს მალდერი, ფსბ-ს ყოფილი აგენტი, რომელიც საიდუმლო მასალების განყოფილებაში მუშაობდა.
ჯილიან ანდერსონი — დანა სკალი, ექიმი და ფსბ-ს ყოფილი სპეციალური აგენტი.
მიტჩ პილეჯი — უოლტერ სკინერი, ფსბ-ს დირექტორის თანაშემწე.

მეორეხარისხოვანი როლები
უილიამ ბ. დეივისი — მწეველი, მთავრობის ყოფილი წარმომადგენელი, მალდერის და სკალის მტერი, რომელიც მუშაობდა უცხოპლანეტელების არსებობის შესახებ სიმართლის დამალვაზე.
ჯო მაკჰეილი — ტედ ო'მელი, ინტერნეტ სიახლეების რედაქტორი, მალდერის მოკავშირე.
ლორენ ამბროუზი — აგენტი აინსტაინი
ალიზა ველანი — მედდა სენდიპი, დანა სკალის თანაშემწე

მოწვეული მსახიობები
ანაბეთ გიში -—მონიკა რაისი, ფსბ-ის აგენტი, მალდერის და სკალის თანაშემწე, რომელიც მანამდე საიდუმლო მასალებში სამუშაოდ დანიშნეს.
ბრიუს ჰარვუდი — ჯონ ფიცჯერალდ ბაიერსი, მარტოხელა მონადირეების წევრი.
ტომ ბრეიდვუდი — მელვინ ფროჰაიკი, მარტოხელა მონადირეების წევრი.
ანეტ მაჰენდრუ — სვეტა, უცხოპლანეტელების მიერ გატაცების მსხვერპლი.
რის დარბი — გაი მანი
კუმაილ ნანჯიანი — პაშა

ეპიზოდები
ეპიზოდები, აღნიშნული ორმაგი ჯვრით წარმოადგენენ სერიალის მითოლოგიის ნაწილს.
ნოე (2014 წლის ფილმი)

ნოე — დარენ არონოფსკის 2014 წლის ფილმი. ფილმის თხრობა არ მიჰყვება ზუსტად ბიბლიას. მასში გაერთიანებულია ბიბლიური წარღვნის, ენოქის წიგნის, ადამის ედემის ბაღიდან განდევნის, აბრაამის მიერ ისააკის მსხვერპლშეწირვის, მათუსალას თემები. ფილმმა განსხვავებული შეფასებები გამოიწვია.

როლებში
რასელ კროუ — ნოე
ჯენიფერ კონელი — ნამე
ემა უოტსონი — ილა
ენტონი ჰოპკინზი — მათუსალა
სკაფანდრი და პეპელა (ფილმი)

სკაფანდრი და პეპელა — ჯულიან შნაბელის 2007 წლის ფილმი. დაფუძნებულია ჟან-დომინიკ ბობის ამავე სახელწოდების ავტობიოგრაფიულ წიგნზე.

სიუჟეტი
ჟან-დომინიკ ბობი იყო ცნობილი ჟურნალის, -ს რედაქტორი, როცა უბედური შემთხვევის გამო ტვინის დაზიანება მიიღო. მიუხედავად ნელი და მტკვინეული პროცესისა, იხ ახერხებს, რომ წიგნი დაწეროს. ის აღწერს რთულ ურთიერთობებს ცოლთან, მამასთან და შვილებთან.

ჯილდოები
ოქროს გლობუსი
საუკეთესო უცხოენოვანი ფილმი
საუკეთესო რეჟისორი — ჯულიან შნაბელი

სხვა ჯილდოები
სეზარი საუკეთესო მსახიობი კაცისთვის — მატიე ამალრიკი
კანის კინოფესტივალის ჯილდო საუკეთესო რეჟისორი — ჯულიან შნაბელი
ბიუსტჰალტერი

ბიუსტჰალტერი ( — მკერდის დამჭერი) — ქალის ქვედა საცვლების ნაწილი, რომელიც ფარავს, იჭერს და ზემოთ წევს ქალის მკერდს. საუკუნის ბოლოს მან, როგორც მკერდის დამჭერმა, ჩაანაცვლა კორსეტი. ამჟამად არსებობს მრავალი ფორმის და სახეობის ბიუსტჰალტერი.

სხვადასხვა ფემინისტის აზრით, ბიუსტჰალტერი ქალის სხეულის რეპრესირების სიმბოლოა.
სამარშრუტო ტაქსი

სამარშრუტო ტაქსი (აგრეთვე ცნობილი როგორც „მარშრუტკა“, ) — სამარშრუტო მიკროავტობუსი, რომელსაც მგზავრები და ტვირთი გადაჰყავთ დადგენილი მარშრუტით. ძირითადად არსებობს ასეთი ტრანსპორტის ორი ტიპი - ქალაქების და რაიონული ცენტრების სამარშრუტო ტაქსები. ქალაქში ტრანსპორტის ეს საშუალება ჩერდება დადგენილ გაჩერებებზე ან სხვა ადგილებზე. საბჭოთა კავშირში სამარშრუტო ტაქსები პირველად გაჩნდა 1930-იან წლებში.
ფილიპინების დროშა

ფილიპინების დროშა — ფილიპინების ეროვნული სიმბოლო. მიღებულია 1898 წლის 12 ივნისს.

ოქროს მზე რვა სხივით განასახიერებს თავისუფლებას და 8 პროვინციას, რომლებიც პირველები აღსდგნენ ესპანელთა ბატონობის წინააღმდეგ საბრძოლველად. ვარსკვლავები წარმოადგენენ ფილიპინების შემადგენელ სამ კუნძულოვან ჯგუფს: ლუსონი, ბისაის კუნძულები და მინდანაო. თეთრი სამკუთხედი მშვიდობისა და სიწმინდის სიმბოლოა. ლურჯი და წითელი — პატრიოტიზმისა და მამაცობის. ეს დროშა ერთადერთია მსოფლიოში, რომლშიც ფერები ადგილს იცვლიან — ომის დროს ზედა ნაწილი წითელია და ქვედა — ლურჯი.
ჯადოსნური ცხოველები. სად ვიპოვოთ ისინი

ჯადოსნური ცხოველები. სად ვიპოვოთ ისინი — 2001 წლის წიგნი, დაწერილი ბრიტანელი მწერლის, ჯოან როულინგის მიერ (ფსევდონიმით ნიუტ სკამანდერი). ეს არის წიგნი, ნახსენები „ფილოსოფიურ ქვაში“. მას აგრეთვე ახლავს ჰარის და რონ უისლის მიერ ხელით დაწერილი შენიშვნები.

აგრეთვე დაგეგმილია წიგნის ეკრანიზაცია, რომლის მოვლენები მიმდინარეობს ჰარი პოტერის ამბებზე 70 წლით ადრე.
ლაჟვარდოვანი ფანჯარა

ლაჟვარდოვანი ფანჯარა — კირქვის ბუნებრივი კლდოვანი თაღი მალტის კუნძულ გოზოზე. სიმაღლე 28 მეტრს აღწევდა. 2012 წლის აპრილში თაღის დიდი ნაწილი ჩამოინგრა რამაც „ფანჯარა“ უფრო გააფართოვა, თუმცა თაღი მეტისმეტად არასტაბილური გახადა. ლაჟვარდოვანი ფანჯარა რამდენიმე ფილმშია წარმოდგენილი, ერთ-ერთი უკანასკნელი მათგანია სერიალი სატახტოთა თამაში.

ბუნებრივი ეროზიის ხანგრძლივი ზემოქმედების შედეგად ლაჟვარდოვანი ფანჯარა მთლიანად ჩამოინგრა 2017 წლის 8 მარტის შტორმის შედეგად, ადგილობრივი დროით 9:40 საათზე.
ჰაქან ჩალჰანოღლუ

ჰაქან ჩალჰანოღლუ (; დ. 8 თებერვალი, 1994) — თურქი ფეხბურთელი. მილანის „ინტერისა“ და თურქეთის ეროვნული ნაკრების შემტევი ნახევარმცველი.

საკლუბო კარიერა
კარიერა დაიწყო „კარლსრუეში“ 2010 წელს. 2013 წელს გადავიდა „ჰამბურგში“, სადაც მხოლოდ ერთი წელი დაჰყო. 2014 წელს 14.5 მილიონი ევროს სანაცვლოდ შეუერთდა გერმანულ კლუბ „ბაიერს“. 2017 წელს 20 მილიონად შეისყიდა „მილანმა“.

სანაკრებო კარიერა
იმის მიუხედავად, რომ ჰაქან ჩალჰანოღლუ დაიბადა გერმანიაში, მან თურქეთის ეროვნულ ნაკრებში თამაში ამჯობინა. მისი დებიუტი ნაკრებში შედგა 2013 წელს. მონაწილეობა აქვს მიიღებული 2016 წლის ევროპის ჩემპიონატზე.

სანაკრებო სტატისტიკა
სასაპალნე ტრანსპორტი

სასაპალნე ტრანსპორტი — მიწისზედა ტრანსპორტის სახეობა, რომელიც წარმოადგენს მთებში, უდაბნოებში, ტყიან-ჭაობიან და ტაიგიან ადგილებში ტვირთვის გადატანის საშუალებას სასაპალნე ცხოველების მეშვეობით. გამოიყენება იქ, სადაც უგზოობის, ადგილის ხასიათისა და ამინდის მდგომარეობის გამო შეუძლებელია საჭაპანო და საავტომობილო ტრანსპორტის ან ვერტმფრენის გამოყენება. სასაპალნე ცხოველების სახით გამოიყენება: ცხენი, ჯორი, აქლემი, ვირი, ირემი და სხვა. ტვირთის დამაგრებისა და შეკავებისასთვის ცხოველის ზურგზე ამაგრებენ საკიდარს ან სასაპალნე უნაგირს. სასაპალნეების დატვირთვის ნორმა დამოკიდებულია სასაპალნე ცხოველის სახეობასა და ადგილის გადაკვეთის ხარისხზე და ჩვეულებრივ, შეადგენს ცხოველის ცოცხალი მასის 1/3-დან 1/5 -მდე. ცხოველის უკიდურესი ტვირთამწეობა შეადგენს 80-100 კგ-ს. გამწევი ძალის სახით მეტად ეფექტურია აქლემი, რომელსაც შეუძლია დღე-ღამეში შორეულ გადასვლებში 30-40 კმ-ის გავლა და გადააქვს საკუთარი მასის 50%. საგზაო ნიშნებისა და სიგნალების თანახმად (ვენის კონვენცია) ნიშანი → მოცემულ გზაზე კრძალავს საჭაპანო და სასაპალნე ტრანსპორტით გადაადგილებას.
ვალა (შუახმელეთი)

}

სია
ქვემოთ მოცემულია ვალართა სახელები - ისე, როგორც მათ ელდარები უწოდებდნენ. შუახმელეთში ისინი ცნობილები იყვნენ ცნობილი სინდარული წარმოშობის სხვა სახელებით. მაგალითად, ვარდას ეწოდებოდა ელბერეთი. ადამიანი ბევრ სხვა სახელს იყენებდნენ, მაგრამ უპირველეს ყოვლისა, ღმერთებს უწოდებდნენ. ჯუჯები აულეს, მათ შემქმნელს, მაჰალს უწოდებდნენ.

მამაკაცი ვალარები ცნობილები არიან, როგორც ვალართა მეუფეები, მათი მეწყვილეები - როგორც ვალართა დედოფლები, ან ვალიერები. სინდარულად სიტყვების ვალა/ვალარები ანალოგებია ბალანი/ბელანები . საერთო ენაში ისინი არ გამოიყენებოდა.

მეუფეები
მანუე სულიმო, ვალართა მბრძანებელი
ულმო, ზღვის მბრძანებელი
აულე, მჭედელი
ორომე ალდარონი, დიდი მხედარი
მანდოსი (ნამო), მკვდართა განმგებელი
ირმო (ლორიენი), სიზმრებისა და სურვილების მეუფე
ტულკას ასტალდო, ვალინორის მებრძოლი

დედოფლები (ვალიერები)
ვარდა ელენტარი, ვარსკვლავთ დედოფალი, მანუეს მეწყვილე
იავანა კემენტარი (პალურიენი), ხილის დამრიგებელი, აულეს მეწყვილე
ნიენა, მოწყალების დედოფალი
ესტე გულკეთილი
ვაირე ფეიქარი
ვანა მარად-ახალგაზრდა
ნესა მოცეკვავე

ირმო და მანდოსი არიან ძმები. მათ ფეანტურები ჰქვია, ანუ სულთა მეუფეები.
მშვილდოსანი ბარდი

მშვილდოსანი ბარდი — ჯ.რ.რ. ტოლკინის ლეგენდარიუმის, რომანის „ჰობიტი“ ერთ-ერთი პერსონაჟი.

ისტორია
ბარდი იყო ქალაქ ველის სამეფოს მემკვიდრე და კანონიერი მეფე, აგრეთვე მშვილდოსანი, რომელიც ტბისპირა ქალაქში ცხოვრობდა. მომდინარეობდა გირიონის შტოდან, რომლის ცოლი და შვილები შეეფარნენ ტბისპირა ქალაქს 2770 წელს - მას შემდეგ, რაც დრაკონმა სმაუგმა გაანადგურა ველი და დასახლდა მარტოსული მთის გულში.

ბარდმა, შაშვის მითითებით, ესროლა დრაკონს ისარი პირდაპირ იმ წერტილში მუცელზე, რომელიც სმაუგის სასიკვდილო ადგილი იყო (შაშვის ენა მას ესმოდა, ვინაიდან ველის ხალხს ეს ნიჭი ყოველთვის ჰქონდა). განგმირული სმაუგი ესგაროთზე დაეცა და დაანგრია.

ესგაროთის ხალხი ითხოვდა ბარდის ქალაქის მმართველად დანიშვნას, მაგრამ გაიძვერა ქალაქისთავმა განაცხადა, რომ ბარდი სინამდვილეში ველის მემკვიდრე იყო, ხოლო ქალაქის დანგრევაში, უპირველეს ყოვლისა, დამნაშავენი იყვნენ ის ჯუჯები, რომლებმაც სმაუგი გამოაღვიძეს. შესაბამისად, ბარდი ესგაროთის ხალხს მარტოსული მთისკენ გაუძღვა, სადაც აპირებდა, ჯუჯებისთვის მოეთხოვა განძის ნაწილი.

თორინისგან ბარდი ითხოვდა დიდი განძის გარკვეულ ნაწილს, მაგრამ თორინი უარს ეუბნებოდა. შემდეგ მშვილდოსანმა ბილბოსგან მიიღო არკენსტოუნი - ძვირფასი ქვა, რომელსაც ჯუჯა ნატრობდა. ქვა მან ჯუჯას განძის სანაცვლოდ შესთავაზა და ბილბომ თავად აღიარა, რომ ქვა იპოვა - ამის გამო თორინის მიერ იგი გაძევებული იქნა ჯუჯათა ბანაკიდან.

თორინი სასიკვდილოდ იქნა დაჭრილი ხუთი ლაშქრის ბრძოლისას (რომელშიც ბარდის ხალხიც მონაწილეობდა), ორკთა ბელად ბოლგის მიერ. ბოლოს ბარდმა არკენსტოუნი მის გულზე დაასვენა. მოგვიანებით ბარდმა ესგაროთს შესწირა მთიდან მოპოვებული ოქროს მეთოთხმეტედი. მიუხედავად იმისა, რომ ქალაქისთავმა მისი დიდი ნაწილი მიითვისა, დარჩენილი მაინც საკმარისი აღმოჩნდა ქალაქის აღსადგენად.

ბარდი დაუბრუნდა ველს, ისიც აღადგინა და 2944 წელს მისი მეფე გახდა. მარტოსული მთის სამეფოს ჯუჯებთან მას ყოველთვის კარგი ურთიერთობა ჰქონდა. ეს მიწა, განადგურებული სმაუგის მიერ, კვლავ აყვავდა.

ბარდი გარდაიცვალა 2977 წელს. მისი ადგილი დაიკავა შვილმა, ბაინმა.

სახელი
ბარდს აგრეთვე უწოდებდნენ მშვილდოსან ბარდს. ვარაუდობე, რომ მისი სახელი მომდინარეობს ძველი ნორვეგიულიდან - . ელემენტი ნიშნავს ბრძოლას.
პროცენტი

პროცენტი (; აღნიშვნა: %) — ერთეულად მიღებული მთელის მეასედი ნაწილი.

მაგალითად, 7 მეტრის 12% შეადგენს 0.84 მეტრს, ანუ 84 სანტიმეტრს. მთელის მეათასედ ნაწილს, ესე იგი პროცენტის მეათედს, უწოდებენ პრომილეს. სამეურნეო და სტატისტიკურ გამოთვლებში მოსახერხებელია სიდიდის ნაწილის პროცენტობით გამოსახვა. დავუშვათ, რომ რაიმეს სიდიდეს წელიწადში (ან დროის სხვა ნებისმიერ შუალედში) ემატება %. თუ ჩავთვლით, რომ თითოეული წლის ნამატი ამოიღება ისე, რომ ახალი წელიწადის ნამატი გამოითვლება საწყისი მნიშვნელობისაგან, მაშინ წ შემდეგ ამ სიდიდის მნიშვნელობა გამოითვლება ეგრეთ წოდებული მარტივი პროცენტის ფორმულით: =\(1+\{}{100}), სადაც არის სიდიდის საწყისი მნიშვნელობა. ნამატის დარიცხვის შემთხვევაში გამოითვლება ეგრეთ წოდებული რთული პროცენტის ფორმულით: =\(1+\{}{100})^. წელიწადის ნაწილისათვის პროცენტის გამოთვლისას თვლიან, რომ 1 წ = 360 დღე-ღამეა, ხოლო 1 თვე = 30 დღე-ღამე.
უნიტაზი

უნიტაზი — სანიტარულ-ტექნიკური მოწყობილობა. უპირველეს ყოვლისა, განკუთვნილია ადამიანის ურინალური და დეფეკაციური, თხევადი და მყარი ნარჩენების საკანალიზაციო ქსელში ჩასაშვებად. თავსდება ტუალეტებში და აღჭურვილია ავტომატური ან ნახევრად ავტომატური ჩარეცხვის სისტემით. როგორც წესი, მზადდება სანტექნიკური კერამიკისგან. ხშირად აქვს ორმაგი ღილაკი, სხვადასხვა ტიპის ნარჩენებისთვის.